**Sumarizácia projektového zámeru – subjekt sociálnej ekonomiky**

Maximálne 10 stránok normostrán ( normostrana je 1800 znakov na A4)

Podľa nasledujúcej štruktúry spracujte stručný popis prostredia a potreby vzniku subjektu sociálnej ekonomiky. Sumarizujte vaše postupy vytvorenia podnikateľského plánu a rozpočtu.

1. **Zhrnutie –** (maximálne pol A4 – najlepšie urobte tento text až na záver ako zhrnutie bodov 2 až 10).

Popíšte kľúčové body vášho podnikateľského zámeru - aké produkty / služby budete poskytovať, aká je ich konkurenčná výhoda. Zdôvodnite vznik subjektu sociálnej ekonomiky. Doplňte o komentár ohľadom trhových trendov (veľkosť trhu, jeho potenciál a rast, správanie sa zákazníkov a ku konkurencii). Uveďte najdôležitejšie informácie o financovaní projektu a jeho trvalej udržateľnosti.

1. **Rozvojový plán obce/ mesta**

Nasledujúci popis je možné vypracovať na základe dokumentov, ktoré obec/mesto už má vypracované, alebo ktoré vypracovala v minulosti, napr.: *PHSR – PRO, Územný plán, Lokálna stratégia komplexného prístupu, Program odpadového hospodárstva, Plán rozvoja bývania obce, ROEP, Komasácia a iné dokumenty a rozvojové plány (vrátane dokumentov na úrovni mikroregiónu)*

Urobte stručnú analýzu prostredia, v ktorom subjekt sociálnej ekonomiky vzniká, popíšte víziu obce/mesta, problémy a definujte riešenia v nadväznosti na vznik subjektu sociálnej ekonomiky.

1. **Informácie o subjekte sociálnej ekonomiky**

Popíšte vlastnícke pomery a motiváciu k založeniu subjektu sociálnej ekonomiky; stručne definujte vaše poslanie, vízie a ciele. Uveďte hlavné i čiastkové ciele, a to vrátane všeobecne prospešných, podnikateľských a spoločenských - pamätajte na súlad medzi cieľmi, poslaním i víziou.

1. **Princíp sociálneho podnikania a cieľová skupina**

Popíšte vašu predstavu o napĺňaní princípov sociálneho podnikania v praxi a popíšte cieľovú skupinu pre uplatnenie sa v subjekte sociálneho ekonomiky. Popíšte skupinu znevýhodnených zamestnancov. Vysvetlite úlohu subjektu sociálnej ekonomiky v plánoch rozvoja obce/mesta.

1. **Podnikateľská činnosť**

Popíšte vašu podnikateľskú činnosť - popíšte váš produkt / službu, popíšte pôsobisko / priestory pre podnikanie / potrebné vybavenie; popíšte aj alternatívne riešenie vašej podnikateľskej situácie pre prípad, že všetko nepôjde tak, ako ste predpokladali .

1. **Analýza trhu**

Popíšte prostredie, v ktorom sa chcete pohybovať: aký veľký je váš trh , na aké segmenty sa hodláte zamerať, kto budú vaši zákazníci, kto budú vaši dodávatelia a odberatelia; vykonajte analýzu konkurencie a definujte konkurenčnú výhodu; urobte prehľadnú jednoduchú SWOT analýzu a následne analýzu rizík. V prípade, že je to relevantné, uveďte zoznam predjednaných zákaziek a ich výšku, prípadne doložte zmluvy s odberateľmi.

1. **Marketing**

Popíšte stratégiu svojho podnikania - spôsob akým chcete dosiahnuť vytýčené ciele , výber cieľového trhu, ako sa o vás dozvedia zákazníci, akú nastavíte taktiku - marketing - akým spôsobom budete propagovať vaše výrobky / služby , aké marketingové komunikačné nástroje sa budú používať, aké je načasovanie propagačných aktivít (spracujte do harmonogramu), ako budete pracovať navonok s faktom, že ste sociálny podnik. Popíšte spôsob, ako budete na začiatku aj v priebehu podnikania hľadať nových zákazníkov a ako budete komunikovať s existujúcimi.

1. **Management a ľudské zdroje**

Stručne popíšte váš tím, počet pracovníkov, ich úväzkov a stručnú pracovnú náplň.

1. **Harmonogram** (Môžete použiť rozličné vizuálne formy k znázornenie - napr . časovú os, tabuľku....)

Vytvorte prehľadný a jednoduchý časový sled vášho sociálneho podnikania. Vytýčte si míľniky a dátumy, ku ktorým sa vzťahujú.

1. R**ozpočet** (všetky prepočty musia byť zrozumiteľné, musia byť jasne popísané merné jednoty)

Zrekapitulujme prehľadne objem financií, ktoré pre naplnenie svojich cieľov budete potrebovať, náklady, príjmy, zdroje financovania - položky okomentujte. Oprávnené náklady sú definované v *prílohe č.1 – Oprávnené náklady*.

Miesto a dátum vypracovania

Otlačok pečiatky a podpis štatutárneho orgánu.